Cwpan y Byd Pêl-droed 2010

Cynhaliwyd Cwpan y Byd FIFA 2010 yn Ne Affrica rhwng 11 Mehefin ac 11 Gorffennaf 2010. Dyma oedd y 19eg Cwpan y Byd, ar gyfer timau pêl-droed cenedlaethol dynion sydd yn cael ei drefnu gan FIFA. Dyma oedd y tro cyntaf i'r rowndiau terfynol gael eu cynnal yn Affrica. Dechreuodd y broses o gyrraedd De Affrica ym mis Awst 2007 wrth i Ynysoedd Solomon drechu Samoa America 12-1 a Tahiti golli 0-1 yn erbyn Caledonia Newydd yn rowndiau rhagbrofol Conffederasiwn Pêl-droed Oceania. Roedd pob gwlad sydd wedi codi Cwpan y Byd yn y gorffennol wedi llwyddo i gyrraedd Cwpan y Byd 2014 gyda'r Almaen, Yr Ariannin, Brasil, Yr Eidal, Ffrainc, Lloegr ac Wrwgwái i gyd yn bresennol. Roedd Slofacia yn ymddangos yng Nghwpan y Byd am y tro cyntaf fel gwlad annibynnol er eu bod wedi ymddangos fel rhan o dîm Tsiecoslofacia yn 1990. Cynhaliwyd y rownd derfynol yn Soccer City, Johannesburg ar 11 Gorffennaf gyda Sbaen yn llwyddo i godi'r tlws am y tro cyntaf yn eu hanes ar ôl trechu'r Iseldiroedd 1-0 wedi amser ychwanegol.